Međunarodna pomorska organizacija
Međunarodna pomorska organizacija (IMO - International Maritime Organization), ranije (do 1982. godine) poznata kao Međuvladina pomorska konsultativna organizacija (IMCO), osnovana je 1948. godine u Ženevi, a počela je sa radom desetak godina kasnije, održavajući prvi sastanak 1959. godine. IMO je specijalizirana agencija Ujedinjenih naroda, sa sjedištem u Londonu i sa trenutno 171 zemljom članicom i 3 pridružene članice. Primarni cilj IMO-a je razvijanje i održavanje sveobuhvatnog regulatornog okvira za pomorsku plovidbu a njene nadležnosti danas obuhvataju sigurnost, zaštitu životne sredine, pravna pitanja, tehničku saradnju, pomorsku sigurnost i efikasnost pomorske isporuke. Organizacijom upravlja Skupština članova dok finansijskim poslovima rukovodi Savjet članova izabranih od strane Skupštine. Rad se odvija kroz pet komiteta, čiji rad je potpomognut od strane tehničkih pododbora. Posmatrački status je zagarantovan kvalifikovanim nevladinim organizacijama.